Standardid aitavad tagada toote või teenuse üleüldist kvaliteeti ja ohutust. Need kindlustavad kokkusobivuse ja vahetatavuse, vähendavad mittevajalikku variantide mitmekesisust ja protsesside ning protseduuride omahinda. Standardid aitavad kaitsta nii inimeste kui ka loomade tervist ja keskkonda. Need loovad läbipaistvuse tehnilistes ja tehnoloogilistes küsimustes, pakkudes ühtset terminoloogiat. Aladel, kus tehnoloogiline areng on väga kiire, võivad standardid olla aluseks potentsiaalsete tulevikuriskide hindamisel. Standardite harmoneerimine on oluline samm teel rahvusvahelisele kaupade vabale liikumisele.